# เซ็นทรัล เวสต์วิลล์
เซ็นทรัล เวสต์วิลล์  เป็นศูนย์การค้าแห่งหนึ่งในประเทศไทย ตั้งอยู่ริมถนนราชพฤกษ์ ในท้องที่หมู่ที่ 5 บ้านสะพานผัก  อำเภอบางกรวย จังหวัดนนทบุรี มีพื้นที่มากกว่า 93,000 ตารางเมตร บริหารงานโดยบริษัท เซ็นทรัลพัฒนา จำกัด (มหาชน) และเปิดให้บริการเมื่อวันที่ 29 พฤศจิกายน พ.ศ. 2566 นับเป็นสาขาที่ 4 ของเซ็นทรัลในจังหวัดนนทบุรี ต่อจากเซ็นทรัล เวสต์เกต

เซ็นทรัล เวสต์วิลล์ มีลักษณะเป็นธุรกิจค้าปลีกที่มีทั้งพื้นที่ปิดและพื้นที่เปิด โดยได้รับการวางรูปแบบให้เป็น "ศูนย์การค้ากึ่งกลางแจ้งและคาร์บอนต่ำ" กล่าวคือ เน้นพื้นที่โล่งและความเป็นธรรมชาติมากขึ้น ใช้พื้นที่รับลมและแสง เป็นมิตรต่อสัตว์เลี้ยง ใช้พลังงานสะอาด ลดปริมาณแก๊สเรือนกระจกตั้งแต่ก่อสร้าง รวมถึงการสร้างระบบนิเวศทางธุรกิจที่เป็นมิตรต่อสิ่งแวดล้อม เมื่อเสร็จทั้งโครงการจะมีพื้นที่ 180,000 ตารางเมตร ซึ่งเท่ากับพื้นที่ของเซ็นทรัล ปิ่นเกล้า และเซ็นทรัล ศาลายาhttps://www.prachachat.net/breaking-news/news-846282  ระเบิดศึกรีเทลราชพฤกษ์ จิราธิวัฒน์-เจียรวนนท์ แข่งเดือด

 ประวัติ 
เซ็นทรัล เวสต์วิลล์ ตั้งอยู่บนพื้นที่เดิมของโฮมเวิร์คซึ่งเปิดให้บริการเมื่อวันที่ 26 มิถุนายน พ.ศ. 2552 ต่อมาเปลี่ยนชื่อเป็นบ้านแอนด์บียอนด์เมื่อ พ.ศ. 2561https://www.brandage.com/article/7248 ซีอาร์ซี ไทวัสดุ รีแบรนด์ “โฮมเวิร์ค” สู่ “บ้านแอนด์บียอนด์ ตั้งเป้า 5 ปี กวาดยอดขาย และเปลี่ยนชื่อเป็นบีเอ็นบี โฮม เมื่อ พ.ศ. 2565 เซ็นทรัลได้ออกแบบและยื่นคำขออนุญาตก่อสร้างตั้งแต่ พ.ศ. 2556 หลังจากได้รับใบอนุญาตก่อสร้างแล้ว ภาวะเศรษฐกิจไม่อำนวย จึงชะลอการก่อสร้างออกไป ต่อมาใน พ.ศ. 2560 ได้ยื่นต่ออายุใบอนุญาตก่อสร้างครั้งที่ 2 และเริ่มก่อสร้างใน พ.ศ. 2564https://www.matichon.co.th/economy/news_3154437  ยักษ์ค้าปลีกบูม ‘ถนนราชพฤกษ์’ เปิดห้างใหม่ ‘เซ็นทรัล-โรบินสัน-โลตัส นอร์ธ’ ที่ดินเซ็นทรัล เวสต์วิลล์ 60 ไร่ แบ่งเป็นแปลงโฮมเวิร์คเดิม 15 ไร่ และอีก 45 ไร่เป็นที่ดินบริเวณหลังโฮมเวิร์คที่รวบรวมและกว้านซื้อเก็บไว้ตั้งแต่ พ.ศ. 2556 เมื่อเสร็จทั้งโครงการจะมีพื้นที่เท่ากับเซ็นทรัล ศาลายา และเซ็นทรัล ปิ่นเกล้าhttps://www.prachachat.net/marketing/news-108304 เซ็นทรัล กว้านซื้อที่ดินราชพฤกษ์ ผุดห้างใหญ่ 2.8 แสน ตร.ม.

 พื้นที่จัดสรร 
เซ็นทรัล เวสต์วิลล์ มีศูนย์การค้า 4 ชั้น มีมูลค่าโครงการ 6,200 ล้านบาท ที่ดิน 42 ไร่ พื้นที่ใช้สอย 93,000 ตารางเมตร ลักษณะภายในเป็นพื้นที่กึ่งกลางแจ้ง เป็นมิตรต่อสัตว์เลี้ยง เป็นต้นแบบคาร์บอนต่ำด้วยพื้นที่แบบเปิดและพื้นที่สีเขียว และมีลู่วิ่งออกกำลังกายยาว 400 เมตร สาขานี้มีคิซโทเปีย สวนสนุกสำหรับเด็กจากสิงคโปร์สาขาแรกในไทย และมีน้ำพุกลางศูนย์การค้าสูงกว่า 20 เมตร ตัวอาคารได้รับการออกแบบตามมโนทัศน์ "เซนทรัลแฟกทรี" โดยเน้นการเผยให้เห็นโครงสร้างดิบภายใน ใช้วัสดุใช้ซ้ำทั้งโครงเหล็กและงานไม้ และออกแบบให้มีแสงธรรมชาติส่องถึงมากที่สุด

เซ็นทรัล เวสต์วิลล์ ประกอบด้วยพื้นที่สำคัญดังนี้

 เซ็นทรัล เดอะสโตร์ แอท เวสต์วิลล์
 ท็อปส์ ฟู้ด ฮอลล์
 เพาเวอร์บาย
 ซูเปอร์สปอร์ต
 บีทูเอส
 ออฟฟิศเมท
 ศูนย์อาหารฟู้ดวิลล์
 โรงภาพยนตร์เวสต์วิลล์ ซีนีเพล็กซ์ โดยเมเจอร์ ซีนีเพล็กซ์ จำนวน 5 โรง ในจำนวนนี้มีโรงภาพยนตร์วีไอพี โรงภาพยนตร์คิดส์ ซีเนม่า และโรงภาพยนตร์สำหรับสัตว์เลี้ยง ระบบละ 1 โรง
 สถานออกกำลังกายเจ็ทส์ แบล็ค ฟิตเนส
 สวนสนุกคิซโทเปีย
 สวนสนุกสกายไรซ์ แอดเวนเจอร์
 ออโต้วัน

 รถโดยสาร 
 รถไฟฟ้าชานเมือง สายนครวิถี สถานีตลิ่งชัน แล้วต่อรถแท็กซี่
 รถไฟฟ้ามหานคร สายเฉลิมรัชมงคล สถานีสิรินธร แล้วต่อรถแท็กซี่มาลงที่เซ็นทรัล เวสต์วิลล์
 รถไฟฟ้ามหานคร สายฉลองรัชธรรม สถานีบางรักใหญ่ แล้วต่อรถเมล์สาย 127(2-19)(สมาร์ทบัส) หรือ สถานีแยกนนทบุรี 1 แล้วต่อรถเมล์สาย 387(4-67)(TSB) หรือ สถานีกระทรวงสาธารณสุข-สถานีแยกติวานนท์ แล้วต่อรถเมล์สาย 64(2-11)(TSB) หรือรถแท็กซี่มายังเซ็นทรัล เวสต์วิลล์
 รถไฟฟ้าบีทีเอส สายสีลม สถานีบางหว้า (ฝั่งถนนราชพฤกษ์) จากนั้นต่อรถโดยสารประจำทาง
 รถเมล์สาย 64(2-11)(TSB), 127(2-19)(สมาร์ทบัส), 210(2-27)(TSB), 387(4-67)(TSB), สองแถว 6162 มายังเซ็นทรัล เวสต์วิลล์